|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΥΠΟΥΡΓΕΙΟ ΠΑΙΔΕΙΑΣ** **ΘΡΗΣΚΕΥΜΑΤΩΝ & ΑΘΛΗΤΙΣΜΟΥ**  **ΠΕΡΙΦΕΡΕΙΑΚΗ Δ/ΝΣΗ Δ/ΘΜΙΑΣ.** **ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ** **ΔΙΕΥΘΥΝΣΗ Δ/ΘΜΙΑΣ ΕΚΠΑΙΔΕΥΣΗΣ**  **ΑΡΓΟΛΙΔΑΣ** **3ο ΓΥΜΝΑΣΙΟ ΑΡΓΟΥΣ** **Γ.Δ.ΜΑΡΙΝΟΥ 58****21200 ΑΡΓΟΣ****ΤΗΛ.2751062430****FAX.2751061533****MAIL.mail@3gym-argous.arg.sch.gr** | **Άργος, 29-03-2024** **Αρ.πρωτ : 134/29-3-2024** ΠΡΟΣ: **Δ.Δ.Ε. Ν. Αργολίδας**  **Ταξιδιωτικά γραφεία**  **Λοιποί δικαιούχοι** |
|  |  |



**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΔΙΕΞΑΓΩΓΗ ΜΟΝΟΗΜΕΡΗΣ ΔΙΔΑΚΤΙΚΗΣ ΕΠΙΣΚΕΨΗΣ – ΜΕΤΑΚΙΝΗΣΗΣ ΣΤΗΝ ΚΑΛΑΜΑΤΑ**

**Την Τρίτη 16/04/2024**

Σύμφωνα με με την υπ αριθμ. **20883/ΓΔ4/12-2-2020 Υ.Α** με θέμα «Εκδρομές – Εκπαιδευτικές επισκέψεις και μετακινήσεις μαθητών/τριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας».

Καλούνται οι ενδιαφερόμενοι, ταξιδιωτικά γραφεία και λοιποί δικαιούχοι, που κατέχουν άδεια λειτουργίας σε ισχύ, αποδέχονται και μπορούν να ανταποκριθούν απολύτως, στους απαράβατους όρους της παρούσης, να καταθέσουν στο Σχολείο, κλειστές , σφραγισμένες προσφορές ,σε επίσημο έντυπο με όλα τα διακριτικά στοιχεία και αριθμούς της επιχείρησης ή του ιδιοκτήτη, όπως είναι καταγεγραμμένοι στα μητρώα του ΕΟΤ, ή του Υπουργείο Μεταφορών. Η προσφορά θα συνοδεύεται από τα δικαιολογητικά που παρακάτω αναφέρονται.

**Δικαιολογητικά** : Οι προσφορές θα συνοδεύονται.

1. Από υπεύθυνη δήλωση, ότι οι υποψήφιοι κατέχουν δελτίο ΚΤΕΟ σε ισχύ όπου στον πίνακα Δελτίου Τεχνικού Ελέγχου του οχήματος δεν αναφέρονται ελλείψεις
2. Στην υπεύθυνη δήλωση των ταξιδιωτικών γραφείων θα δηλώνεται επιπλέον ότι κατέχουν και ειδικό σήμα σε ισχύ με όλα τα διακριτικά στοιχεία και αριθμούς της επιχείρησης ή του ιδιοκτήτη, όπως είναι καταγεγραμμένοι στα μητρώα του ΕΟΤ, ή του Υπουργείου Μεταφορών.
3. Αν υπάρχει μεταφορικό μέσο μισθωμένο από άλλη επιχείρηση, θα αναφερθούν με Υπεύθυνη Δήλωση από τον ανάδοχο τα πλήρη επίσημα στοιχεία του εκμισθωτή,( αριθμός κυκλοφορίας του οχήματος, ΚΤΕΟ, Ονοματεπώνυμο Ιδιοκτήτη, άδεια κυκλοφορίας , κ.λ.π.) μέχρι την **Τρίτη 9 Απριλίου 2024 και ώρα 11.00 π.μ.** στο γραφείο της Διευθύντριας του σχολείου μαζί με τα δικαιολογητικά της προσφοράς.
4. Βεβαίωση ασφαλιστικής ενημερότητας.
5. Υπεύθυνη Δήλωση όπου ο μειοδότης θα δηλώνει ότι σε περίπτωση βλάβης του μισθωμένου οχήματος , θα γίνει άμεση αντικατάσταση αυτού σύμφωνα με τους απαράβατους όρους της πρόσκλησης ενδιαφέροντος.
6. Αντίγραφο ασφαλιστικής κάλυψης του οχήματος.
7. Πρόσθετη ασφάλιση ,που να καλύπτει τα έξοδα σε περίπτωση ατυχήματος , ασθένειας, νοσοκομειακής περίθαλψης των μαθητών και συνοδών.
8. Υπεύθυνη Δήλωση όπου ο μειοδότης θα δηλώνει ότι αποδέχεται ανεπιφύλακτα τους απαράβατους όρους της πρόσκλησης ενδιαφέροντος.

**Υποβολή προσφορών**:

Οι ίδιοι οι ενδιαφερόμενοι ή οι νόμιμα εκπρόσωποί τους , θα πρέπει μέχρι την **Τρίτη 9 Απριλίου 2024, ώρα 11.00** π.μ. να καταθέσουν τις προσφορές τους στο γραφείο της Διευθύντριας του σχολείου, σύμφωνα με τους απαράβατους όρους που ακολουθούν. Οι φάκελοι όταν παραληφθούν, παρουσία τους θα πρωτοκολληθούν στην εξωτερική τους επιφάνεια και θα αναγραφεί η ώρα παραλαβής.

Το άνοιγμα των προσφορών, από την επιτροπή θα γίνει την **Τρίτη 9 Απριλίου 2024,, και ώρα 12.30 μ.μ**. Στους υποψηφίους που επιθυμούν να παρίστανται, επιδεικνύονται οι φάκελοι για να διαπιστώσουν αν είναι πρωτοκολλημένοι , αν είναι κλειστοί και απαραβίαστοι, η ημερομηνία και η ώρα παραλαβής τους. Στη συνέχεια οι υποψήφιοι αποχωρούν. Η αξιολόγηση θα γίνει σε κλειστή συνεδρίαση της επιτροπής του Σχολείου, την ίδια ημέρα ή σε άλλη συνεδρίαση.

Προσφορά και Δικαιολογητικά θα πρέπει να κατατεθούν υποχρεωτικά και εμπρόθεσμα. Η εκπρόθεσμη κατάθεση της προσφοράς, η μη κατάθεση όλων των απαιτούμενων δικαιολογητικών, η παράλειψη αναφοράς του κόστους ανά μαθητή και συνολικού κόστους της εκδρομής στην προσφορά, επιφέρουν αποκλεισμό από τη διαδικασία αξιολόγησης.

**Oικονομικά στοιχεία :**

 -θα περιγράφονται οι οικονομικές απαιτήσεις, για όλες τις υπηρεσίες, αναλυτικά, συμπεριλαμβανομένου ΦΠΑ , το συνολικό κόστος και το αναλογούν κόστος ανά μαθητή.

-Ο διαγωνισμός είναι μειοδοτικός και θα κατακυρωθεί υπέρ του μειοδότη, υπό την προϋπόθεση ότι από την προσφορά του θα προκύπτει ότι μπορεί να ανταποκριθεί απολύτως στους απαράβατους όρους της παρούσης πρόσκλησης και ότι έχει υποβάλει όλα τα απαιτούμενα δικαιολογητικά.

-Οι προσφορές και η πράξη αξιολόγησης και κατάταξης των υποψηφίων, θα δημοσιευτούν στην ιστοσελίδα του Σχολείου. Προφορική ενημέρωση, για τα αποτελέσματα της αξιολόγησης δεν θα γίνει προς τους υποψηφίους. Μετά τη δημοσίευση θα δοθεί προθεσμία έως Πέμπτη 14 Δεκεμβρίου, για υποβολή ενστάσεων για την εγκυρότητα της αξιολόγησης και στη συνέχεια θα δημοσιευτεί η απόφαση και η τελική πράξη ανάθεσης.

-Ο διαγωνισμός μπορεί να κηρυχτεί άγονος αν δεν υπάρχουν προσφορές ή δεν είναι οι προβλεπόμενες από την Υπουργική Απόφαση (20883/ΓΔ4/12-2-2020). Τότε ο διαγωνισμός παρατείνεται και επαναλαμβάνεται.

-Ο διαγωνισμός μπορεί να κηρυχτεί μερικώς άγονος, αν εκ των πραγμάτων η προσφορά του μειοδότη υστερεί ποιοτικά ως προς κάποιο στοιχείο των απαιτήσεών μας. Στην περίπτωση αυτή ο διαγωνισμός μπορεί να επαναληφθεί, να κατοχυρωθεί στο αμέσως επόμενο μειοδότη ή να ματαιωθεί η εκδρομή.

-Ο διαγωνισμός μπορεί ακόμη να καταστεί εκ των πραγμάτων μερικώς «άγονος» και ατελέσφορος παρά την αρχική κατάταξη των υποψηφίων και την ανακήρυξη μειοδότη, αν οι μαθητές και οι γονείς τους δεν θα μπορούν να ανταποκριθούν στις οικονομικές απαιτήσεις του μειοδότη.

Σε αυτή την περίπτωση είτε η εκδρομή ματαιώνεται είτε το σχολείο απευθύνεται σε συγκεκριμένο τουριστικό γραφείο προς αναζήτηση καλύτερης προσφοράς.

**Απευθείας ανάθεση.**

Σε περίπτωση που δεν έχει αποσταλεί προσφορά μέχρι την ημερομηνία και ώρα που έχει ορισθεί, σύμφωνα με την πρόσκληση ενδιαφέροντος, ο διαγωνισμός επαναπροκηρύσσεται με νέα καταληκτική ημερομηνία, εφόσον υπάρχει χρόνος. Σε περίπτωση που δεν υπάρχουν τα απαραίτητα χρονικά περιθώρια ο διαγωνισμός κηρύσσεται άγονος και το σχολείο απευθύνεται σε συγκεκριμένο τουριστικό γραφείο, αφού ενημερωθεί η οικεία Διεύθυνση Δευτεροβάθμιας Εκπαίδευσης με σχετικό πρακτικό.

**Οικονομικός διακανονισμός.**

-Ο οικονομικός διακανονισμός θα γίνει από την επιτροπή αξιολόγησης.

-Το ποσό της ποινικής ρήτρας θα ορισθεί από την επιτροπή αξιολόγησης.

-Θα εκδοθούν αποδείξεις παροχής υπηρεσιών για κάθε μαθητή.

-Το ποσό της εγγύησης καλής εκτέλεσης της εκδρομής θα ορισθεί από την επιτροπή αξιολόγησης. Θα παρακρατηθεί και θα αποδοθεί από την επιτροπή σε τρείς (3) εργάσιμες ημέρες μετά το πέρας της εκδρομής και εφόσον αποδεδειγμένα( έκθεση αρχηγού και συνοδών), έχουν εκτελεστεί ακριβώς οι απαράβατοι όροι της πρόσκλησης ενδιαφέροντος.

-Ακύρωση του ιδιωτικού συμφωνητικού με τον μειοδότη μπορεί να γίνει εφόσον προκύψουν σοβαροί λόγοι ή λόγοι ανωτέρας βίας, μέσα στα περιθώρια που προβλέπει η νομοθεσία , χωρίς καμία οικονομική επιβάρυνση –απαίτηση από τους μαθητές.

 -Καμία προφορική διαπραγμάτευση, προ ή μετά την ανάθεση, δεν είναι αποδεκτή. Όλα τα αιτήματα διευκρινίσεων, επί της πρόσκλησης, θα υποβάλλονται γραπτώς. Προφορική αμφισβήτηση, των όρων της παρούσης, προειδοποιήσεις για ενστάσεις, προσφυγές ή διασπορά φημών, απόπειρα δυσφήμισης ή επηρεασμού της επιτροπής, μπορεί να προκαλέσουν ζήτημα αποκλεισμού.

**ΑΠΑΡΑΒΑΤΟΙ ΟΡΟΙ ΕΚΔΡΟΜΗΣ**

1. **Στοιχεία εκδρομής**

 **Χρόνος** : ημερομηνία διεξαγωγής , **Τρίτη 16/04/2024**

 **Αριθμός μαθητών** : τριάντα πέντε (35)

 **Αριθμός συνοδών Καθηγητών** : 3 (τρεις) Αν η δαπάνη για τους συνοδούς καθηγητές προσφερθεί δωρεάν, θα πρέπει να αναφέρεται στην προσφορά ότι αυτή δε θα επιβαρύνει τους μαθητές.

**Μέσα μεταφοράς** : Ένα (1) Λεωφορεία σε άριστη κατάσταση για τη διαδρομή Άργος –Καλαμάτα- Άργος.

Τολεωφορείο να φέρει πινακίδα με την ένδειξη «Σχολική Εκδρομή» και να διαθέτει τα απαραίτητα έγγραφα.

**ΕΝΔΕΙΚΤΙΚΟ ΠΡΟΓΡΑΜΜΑ ΕΚΔΡΟΜΗΣ**

 **Λεωφορείο**

**16 /04/2024**

 - 8:30 πμ Αναχώρηση από Άργος

- 11:15 πμ Άφιξη στην Καλαμάτα στο 1ο Γυμνάσιο (ενδιάμεση στάση)

 12:30 μμ Φαγητό στην Καλαμάτα

-14:00 μμ Αναχώρηση για Άργος

-Οι οδηγοί θα παραλάβουν το πρόγραμμα από τον αρχηγό της εκδρομής και θα το τηρήσουν

 απαρέγκλιτα.

-Στις μεγάλες διαδρομές θα γίνουν ενδιάμεσες στάσεις κατόπιν συνεννόησης με τον αρχηγό της εκδρομής και τους συνοδούς καθηγητές.

**3.Ιδιωτικό συμφωνητικό** .

Υπογεγραμμένο από τα τρία μέρη σε τρία αντίγραφα που στη συνέχεια θα θεωρηθούν από την αντίστοιχη ΔΟΥ με ευθύνη του μειοδότη.

**4.Αποδείξεις**

Θα εκδοθούν οι προβλεπόμενες ατομικές νομότυπες αποδείξεις για τα ποσά που θα καταβληθούν από κάθε γονέα μαθητή.

**5. Ποιοτική αξιολόγηση προσφορών.**

Από την επιτροπή αξιολόγησης θα εκτιμηθούν και θα αξιολογηθούν και τα ποιοτικά χαρακτηριστικά που παρέχει κάθε μία προσφορά ξεχωριστά( ασφάλεια μετακίνησης ,παροχή υπηρεσιών , πρόσθετες υπηρεσίες τουριστικού γραφείου, κ.λ.π.)

-Σε περίπτωσηέκτακτης ανάγκης ή ανυπέρβλητης δυσκολίας, ο αρχηγός της εκδρομής να ζητήσει τη συνδρομή του Γ.Γ. της οικίας Περιφέρειας.

Η ΔΙΕΥΘΥΝΤΡΙΑ

Ελένη Αγγελοπούλου